cyanic-selkie/wikianc huggingface dataset:
জামকারান মসজিদ
সাধারণ তথ্য ও ইতিহাস
জামকারান মসজিদে মঙ্গলবার রাতের প্রার্থনা ফলপ্রসূ বলে বিবেচিত। ধারণা অনুযায়ী, সপ্তাহের এই দিনে [ইমাম] অদৃশ্য হওয়া সত্ত্বেও প্রার্থনা মঞ্জুর করেন। সে সময় মসজিদে লোকজন জমায়েত করে গজলের আসর বসান, পার্কিংয়ের স্থানে ফেরিওয়ালারা জিনিস বিক্রি করতে বসে এবং বিভিন্ন পরিবার প্রাঙ্গণে বসে মূল অনুষ্ঠান শুরু হওয়ার অপেক্ষা করে। কখনো কখনো মাগরিবের সময় মসজিদ ভবন ছাপিয়ে হাজার হাজার তীর্থযাত্রী সামনের প্রাঙ্গণে নামাজ আদায় করেন। নারী ও পুরুষকে আলাদা করার জন্য নারীদের আলাদা ঘেরাও করা প্রার্থনা কক্ষ, এমনকি আলাদা কুয়াও রয়েছে। এছাড়াও মঙ্গলবার, মসজিদের রান্নাঘর থেকে হাজার হাজার গরিব মানুষের খাওয়ার ব্যবস্থা করা হয়। রাষ্ট্রপতি মাহমুদ আহমেদিনেজাদ সরকারের প্রথম পদক্ষেপগুলোর একটি ছিল, "সাধারণ আকারের জামকারান মসজিদকে একটি বিশাল প্রার্থনা গৃহ করার লক্ষ্যে ইবাদতখানা, মিনারেট, গাড়ি পার্কিংয়ের ব্যবস্থা ও অজুখানা নির্মাণ" এর জন্য প্রায় দশ মিলিয়ন ইউরো বরাদ্দ করা। সাম্প্রতিক সময়ে জামকারান মসজিদের রক্ষণাবেক্ষণকারীরা বহির্বিশ্বে মসজিদের ভাবমূর্তি সম্পর্কে সংবেদনশীল আচরণ করছে এবং মূল মসজিদ ও কূয়া কমপ্লেক্সে বিদেশি গণমাধ্যমকর্মীদের প্রবেশ নিষিদ্ধ করেছে।
২০২০ খ্রিষ্টাব্দে বাগদাদ আন্তর্জাতিক বিমানবন্দরে ড্রোন হামলার প্রতিবাদে সে বছরের ৪ জানুয়ারি মসজিদের গম্বুজের ওপরে প্রতিশোধের প্রতীক হিসেবে একটি রক্তলাল পতাকা উত্তোলন করা হয়। যদিও, সাধারণভাবে প্রতি বছর মহররম মাসে মসজিদে লাল পতাকা উত্তোলন করা হয়।
আন্তর্জাতিক এমি পুরস্কার
বিভাগসমূহ
thumb|২০১২ সালে [[টিভি গ্লোব|রেদে গ্লোবোর ছয়টি মনোনয়নের পদক হাতে ব্রাজিলীয় অভিনেত্রী ফের্নান্দা লিমা।]] বর্তমানে আন্তর্জাতিক এমি পুরস্কার নিন্মোক্ত বিভাগসমূহে প্রদান করা হয়:
সংবাদ ও প্রামাণ্যচিত্র এমি পুরস্কার-এ প্রদান করা হয়
এমআইপিজুনিয়রের অংশ হিসেবে আন্তর্জাতিক এমি শিশুতোষ পুরস্কার-এ প্রদান করা হয়
অরবিন্দ ঢালী
অরবিন্দ ঢালী|থাম্ব অরবিন্দ ঢালী একজন ভারতীয় রাজনীতিবিদ এবং বিজু জনতা দলের (বিজেডি) সদস্য। ঢালীর একটি ষষ্ঠ মেয়াদে উড়িষ্যা বিধানসভা সদস্য এবং ১৯৯২ থেকে ২০০০ সাল পর্যন্ত মালকানগিরি প্রতিনিধি ২০০৯-২০১৪ সাল পর্যন্ত জয়দেব আসনের প্রতিনিধিত্ব করেন। তিনি বিজেডি-বিজেপি জোটের প্রাক্তন পরিবহন ও কর্পোরেশন মন্ত্রী ছিলেন। তিনি ৩০ এপ্রিল ২০০৬ সালে ওড়িশা বিধানসভার প্রাক্তন ডেপুটি স্পিকার রমা চন্দ্র পান্ডার সাথে বিজেপি থেকে ভারতীয় জনশক্তি পার্টিতে যোগ দিয়েছিলেন। তারপরে সোমবার, ২৪ শে মার্চ ২০০৮ তিনি সমাজবাদী পার্টিতে যোগ দেন। পরে তিনি বিজু জনতা দলে যোগ দেন।
তথ্যসূত্র
https://news.webindia123.com/news/Articles/India/20080324/916464.html
Arabinda Dhali
বব ওয়াট
প্রথম-শ্রেণীর ক্রিকেট
১৯২৩ সালে প্রথম-শ্রেণীর ক্রিকেটে অভিষেক হয় তার। ১৯২৬-২৭ মৌসুমে আর্থার জিলিগানের নেতৃত্বে মেরিলেবোন ক্রিকেট ক্লাব ভারতে ২৬টি ও সিলনে চারটি প্রথম-শ্রেণীর খেলায় অংশ নিয়েছিল। মরিস টেট, মরিস লেল্যান্ড, অ্যান্ডি স্যান্ডহাম, বব ওয়াট, আর্থার ডলফিন, জর্জ গিয়েরি, ইউয়ার্ট অ্যাস্টিল ও জর্জ ব্রাউনের ন্যায় খেলোয়াড়েরা দলের সদস্য ছিলেন।
টেস্ট ক্রিকেট
২৪ ডিসেম্বর, ১৯২৭ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে তার টেস্ট অভিষেক হয়। ১৯৩০ সালে একচ্ছত্র প্রভাব বিস্তারকারী সফরকারী অস্ট্রেলিয়ার বিপক্ষে সিরিজের চূড়ান্ত টেস্টে দলের অধিনায়কত্ব করার সুযোগ পান। তবে, ডগলাস জারদিনের নেতৃত্বে পরবর্তী কয়েক বছর এ দায়িত্ব থেকে তাকে দূরে রাখা হয়। ১৯৩০ সালে উইজডেন কর্তৃক বর্ষসেরা ক্রিকেটার মনোনীত হন তিনি।
সমগ্র খেলোয়াড়ী জীবনে আঘাত তার নিত্যদিনের সঙ্গী ছিল। তন্মধ্যে, ১৯৩৫ সালে ওয়েস্ট সফরে যান। জ্যামাইকায় অনুষ্ঠিত খেলার এক পর্যায়ে ওয়েস্ট ইন্ডিয়ান বোলার ম্যানি মার্টিনডেলের বলে তার চোয়ালে আঘাত হানে। এরফলে মাঠে তিনি অজ্ঞান হয়ে পড়েন ও চার জায়গা ভেঙ্গে যায়। ড্রেসিং রুমে সেবা-শুশ্রুসার পর জ্ঞান ফিরে আসলে প্রথমেই তিনি পেন্সিল ও কাগজ নিয়ে সঙ্কেত লিখেন যাতে ব্যাটিং অর্ডার পরিবর্তনের কথা উল্লেখ করা হয়।
১৯৩৭ সালে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন। সমগ্র খেলোয়াড়ী জীবনে ইংল্যান্ডের পক্ষে ৪০ টেস্টে অংশ নিয়েছেন। ৩১.৭০ গড়ে ১,৮৩৯ রান ও ৩৫.৬৬ গড়ে ১৮ উইকেট দখল করেছেন তিনি।
অধিনায়কত্ব লাভ
১৯৩২-৩৩ মৌসুমে জারদিনের সহকারী হিসেবে অস্ট্রেলিয়া সফরে যান। সফরের প্রস্তুতিমূলক খেলায় ওয়াট দল পরিচালনা করেন। তবে, জারদিন অধিনায়ক হিসেবে অস্ট্রেলিয়ার বিপক্ষে বিতর্কিত বডিলাইন কৌশল অবলম্বন করে সমধিক ধিকৃত হন। রাজনৈতিক ও প্রশাসনিক হস্তক্ষেপে জারদিনকে পদত্যাগ করতে হয়। ফলশ্রুতিতে ওয়াটকে পুনরায় দলের দায়িত্বভার প্রদান করা হয়। এ দায়িত্বে অবস্থান করে দলকে আরও ১৫বার নেতৃত্ব দেন।
ওয়েস্ট ইন্ডিজ গমন, ১৯৩৪-৩৫
১৯৩৪-৩৫ মৌসুমে ওয়াটের নেতৃত্বে হার্বার্ট সাটক্লিফ ও হেডলি ভেরিটির ন্যায় ইংল্যান্ডের দুইজন সেরা খেলোয়াড় বাদেই এমসিসি দল ওয়েস্ট ইন্ডিজ গমন করে। তাসত্ত্বেও শক্তিমত্তার দিক থেকে দলটি কোন অংশেই কম ছিল না। স্থানীয় এক সংবাদপত্রে এ দলটিকে সর্বাপেক্ষা সেরা দল হিসেবে এ উপকূলে আসার বিষয়ে উল্লেখ করে। দলটিতে ওয়ালি হ্যামন্ড ও মরিস লেল্যান্ডের ন্যায় ইংল্যান্ডের বর্তমান ক্রিকেট তারকাদের অংশগ্রহণ ছিল।
৮ জানুয়ারি, ১৯৩৫ তারিখে ব্রিজটাউনের কেনসিংটন ওভালে সিরিজের প্রথম টেস্টে বেশ কয়কবার বৃষ্টি আঘাত হানে। ব্যাটিং উপযোগী পিচে তিনদিনই খেলা অসম্ভব হয়ে পড়ে। নিম্নমূখী রানের খেলাটি কৌশলত্মাক ভঙ্গীমায় ইনিংস ঘোষণা করলে খেলা জমে উঠে। প্রত্যেক দলই তাদের স্বাভাবিক ব্যাটিং অবস্থান পাল্টায়। ইংল্যান্ড ঐ টেস্টে চার উইকেটে জয় তুলে নিতে সক্ষম হয়। মাত্র ৭৩ রানে জয়ের লক্ষ্যমাত্রায় খেলতে নেমে সফরকারী দলের সংগ্রহ একপর্যায়ে ৪৮/৬ হয়। তবে, ওয়ালি হ্যামন্ডের দৃঢ়তাপূর্ণ ব্যাটিংয়ে তারা রক্ষা পায়। সিরিজের শেষ ও চূড়ান্ত টেস্টে ওয়েস্ট ইন্ডিজ দল ইনিংস ও ১৬১ রানে বিজয়ী হয়। ফলশ্রুতিতে স্বাগতিক দল ২-১ ব্যবধানে সিরিজ জয় পায়। এটিই তাদের প্রথম সিরিজ জয় ছিল।
ব্যক্তিগত জীবন
৯৩ বছর বেঁচেছিলেন তিনি। মৃত্যু পূর্ব-পর্যন্ত তিনিই বয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করেন। তার মৃত্যুর পর জ্যাক নিউম্যান এ সম্মাননায় ভূষিত হন। এজবাস্টনে ওয়ারউইকশায়ারের অনুশীলন মাঠের একট স্ট্যান্ড তার নামানুসরণে রাখা হয়।
দ্বিতীয় বিশ্বযুদ্ধে তিনি রয়্যাল এয়ার ফোর্সে কর্মরত ছিলেন। বিশিষ্ট রাজনীতিবিদ ও ধারাভাষ্যকার উড্রো ওয়াট সম্পর্কে তার কাকাতো ভাই। ২০ এপ্রিল, ১৯৯৫ তারিখে কর্নওয়ালের ত্রুরো এলাকায় ত্রিলিস্কেতে ৯৩ বছর বয়সে তার দেহাবসান ঘটে।
অ্যান্থনি মাসকারেনহাস
নেভিলে অ্যান্থনি মাসকারেনহাস (Neville Anthony Mascarenhas; ১০ জুলাই ১৯২৮ - ৬ ডিসেম্বর ১৯৮৬) দক্ষিণ এশিয়ার বিশিষ্ট সাংবাদিক ও লেখক ছিলেন। তার পুরো নাম নেভিল অ্যান্থনি ম্যাসকারেনহাস। তিনি ভারতের গোয়ায় জন্মগ্রহণ করেন এবং পড়াশোনা করেন পাকিস্তানের করাচিতে। ১৯৭১ সালে বাংলাদেশের স্বাধীনতা যুদ্ধ চলাকালীন সময় তিনি বাংলাদেশে সংঘটিত গণহত্যা ও অন্যান্য ঘটনা পর্যবেক্ষণপূর্বক বিশ্ববাসীর কাছে সর্বপ্রথম উন্মোচিত করেন। এ নিয়ে আন্তর্জাতিক সংবাদমাধ্যমে লিখেন যা বাংলাদেশের প্রকৃত অবস্থা সম্পর্কে বিশ্ববাসীকে সচেতন করে তুলতে সাহায্য করেছিল। এ বিষয় নিয়ে তিনি বইও লিখেছেন। তিনি ব্রিটেনের দ্য সানডে টাইমস পত্রিকায় ১৪ বছর কাজ করার পর ফ্রিল্যান্স সাংবাদিক হিসেবে জীবন অতিবাহিত করেন।
ব্যক্তি জীবন
জন্মসূত্রে মাসকারেনহাস ভারতীয় গোয়ানিজ খ্রিস্টান। তার জন্ম তৎকালীন ব্রিটিশ ভারতের গোয়া এলাকায়। তবে বসবাস করেছেন পাকিস্তানের করাচিতে। "ইয়ন মাসকারেনহাস" নামের এক রমণীকে বিয়ে করেন তিনি। তাদের সংসারে পাঁচ সন্তান রয়েছে। ১৯৮৬ সালের ৬ই ডিসেম্বর তিনি হৃদরোগে আক্রান্ত হয়ে ইংল্যান্ডের লন্ডনে শেষনিশ্বাস ত্যাগ করেন।
কর্মজীবন
১৯৪৭ সালে করাচিতে সাংবাদিকতা পেশায় যোগ দেন। তার প্রথম কর্মস্থল ছিল রয়টার্স। ১৯৪৯ থেকে ১৯৫৪ সাল পর্যন্ত পাকিস্তান সংবাদ সংস্থা, এপিপি, নিউইয়র্ক টাইমস এবং টাইম/লাইফ সাপ্তাহিকের সংবাদদাতা ছিলেন। ১৯৬১ সাল থেকে ১৯৭১ সালের মে মাস পর্যন্ত দ্য মর্নিং নিউজ-এ কর্মরত ছিলেন; প্রথমে চিফ রিপোর্টার এবং পরে সহ-সম্পাদক হিসেবে। ১৯৭১ সালের এপ্রিল মাসে তিনি বাংলাদেশের রাজধানী ঢাকায় যান এবং গণহত্যার তথ্যাদি সংগ্রহ করেন। ঢাকা থেকে লন্ডনে পালিয়ে গিয়ে এসব তথ্যাদি ১৩ জুন, ১৯৭১ তারিখে সানডে টাইমস পত্রিকায় প্রকাশ করেন। অতঃপর তার বিখ্যাত প্রতিবেদনে পাকিস্তানি সেনাবাহিনীর নির্মম গণহত্যার খবর সারা বিশ্বে ছড়িয়ে পড়ে যা পরবর্তীকালে বিশ্ববিবেককে নাড়িয়ে দেয়ার ক্ষেত্রে অত্যন্ত গুরুত্বপূর্ণ ভূমিকা রাখে। এছাড়া তিনি উপমহাদেশের বিভিন্ন ঘটনা অন্তরঙ্গভাবে প্রত্যক্ষ করে সেগুলো নিয়ে বস্তুনিষ্ঠভাবে লিখে গেছেন।
রচনাবলী
বাংলাদেশের স্বাধীনতা যুদ্ধের ওপর লেখা তার দুটি বিখ্যাত গ্রন্থ হলো -
পাকপাতান জেলা
পাকপাতান জেলা, (পাঞ্জাবি ), পাকিস্তানের পাঞ্জাব প্রদেশে অবস্থিত একটি অন্যতম জেলা। পাকপাতান হচ্ছে জেলাটির প্রধান সদর দপ্তর বা রাজধানী শহর। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,২৮৬,৬৮০ জন এর মত, যার মধ্যে থেকে প্রায় ১৪% ছিল শহুরে বসবাসকারী জনগণ। এরপর থেকে জনসংখ্যা বৃদ্ধি পেয়ে ১,৫৬৩,০০০ জনে উন্নিত হয়েছে।
প্রশাসন
জেলাটি ২টি তহসিলে বিভক্ত, যার মধ্যে থেকে ৬৩ টি ইউনিয়ন পরিষদ রয়েছে:
অবস্থান
লাহোরের রাজধানী পাকপাতান থেকে ১৬৯ কিলোমিটার এবং মুলতান থেকে ২০৫ কিলোমিটার দূরত্বে অবস্থিত। ভৌগোলিক অবস্থান অনুযায়ী জেলাটির উত্তরপশ্চিমে সাহিওয়াল জেলা, উত্তরে ওকারা জেলা, দক্ষিণে সুটলেজ নদী ও বাহাওয়ালনগর জেলা এবং দক্ষিণ-পশ্চিমে বিহারী জেলার সীমানা ঘিরে রেখেছে।
হাঁড়িয়া
হাঁড়িয়া হল ভাত থেকে তৈরি এক প্রকার বিয়ার জাতীয় মদ, যা ভারতের বিহার, ঝাড়খন্ড, উড়িষ্যা, মধ্যপ্রদেশ, ছত্রিশগড়ে এবং বাংলাদেশের রংপুর অঞ্চলে প্রস্তত করা হয়। সিদ্ধ ভাত এবং হরীতকী একসাথে গাজিয়ে এটি তৈরি করা হয়। হাঁড়িয়া সম্পূর্ণ তৈরি হতে এক সপ্তাহ সময় লাগে। হাঁড়িয়া ঠান্ডা করে পরিবেশন করা হয়। এতে এলকোহল এর পরিমাণ অন্যান্য দেশিয় মদ বা সুরার থেকে কম।
বাংলাদেশে এটি মূলত আদিবাসী গোষ্ঠি ওঁরাও এবং সাঁওতালরা তৈরি করে থাকে।
শান্তিপূর্ণ সহাবস্থানের পাঁচটি নীতি
শান্তিপূর্ণ সহাবস্থানের পাঁচটি নীতি, অথবা পঞ্চশীল চুক্তি: অন্যের অভ্যন্তরীণ ব্যাপারে হস্তক্ষেপ না করা এবং একে অন্যের আঞ্চলিক একতা, অখণ্ডতা এবং সার্বভৌমত্বের প্রতি শ্রদ্ধা প্রর্দশন করা নামেও পরিচিত (সংস্কৃত থেকে উদ্ধৃত, পাঞ্চ: পাচঁ, শীল: গুণাবলী), হলো একগুচ্ছ নীতি যেগুলো দিয়ে কতগুলো রাষ্ট্রের পারস্পরিক সর্ম্পক নিয়ন্ত্রিত হয়। ১৯৫৪ সালে চীন এবং ভারতের মধ্যে মৈত্রী চুুুুুুক্তির উদ্দেশ্যে আইনগুলো প্রথম আনুষ্ঠানিকভাবে চুক্তি আকারে লিপিবদ্ধ হয়।
"চীন এবং ভারতের মধ্যে বাণিজ্য এবং চীন অধ্যুষিত তিব্বত এলাকা ও ভারতের মধ্যে পারস্পরিক সর্ম্পক ভিত্তিক একটি চুক্তি (স্মারকলিপি বিনিময়ের পর)" এক বিবৃতিতে প্রস্তাবনা আকারে প্রকাশ হয় এবং ১৯৫৪ সালের ২৮শে এপ্রিল পিকীং (বর্তমানে বেজিং) এ চুক্তি স্বাক্ষরিত হয়।
পর্ণমোচী
thumb|[[শরৎ|শরতে পর্ণমোচী বন]] thumb|[[শীতকাল|শীতকালে পর্ণমোচী বন]] thumb|[[বসন্ত (ঋতু)|বসন্তে মিশ্র পর্ণমোচী বন]] পর্ণমোচী (deciduous) মানে “পরিপক্ব অবস্থায় ঝরে যাওয়া” অথবা “ঝরে যাওয়ার ঝোঁক” বোঝায়। যেসব বৃক্ষ অথবা গুল্ম ঋতুভেদে পাতা ঝরিয়ে দেয় সেসব ক্ষেত্রে, এবং উদ্ভিদের অন্যান্য অংশসমূহ (যেমন- ফুল ফোটার পর পাপড়ি বা পরিপক্ব হয়ে গেলে ফল) ঝরানোর ক্ষেত্রে আদর্শরূপে এটিকে ব্যবহার করা হয়। আরোও সাধারণ অর্থে বলা যায়, পর্ণমোচী মানে হল যে অঙ্গ আর প্রয়োজন নেই, অথবা যে অঙ্গের উদ্দেশ্য ফুরিয়ে গেছে, তার ঝরে যাওয়া। উদ্ভিদে এটি একটি প্রাকৃতিক প্রক্রিয়া। বিভিন্ন প্রাণীর অঙ্গের ক্ষেত্রেও একই অর্থ নির্দেশ করা হয়, যেমন- হরিণের পর্ণমোচী শিং, অথবা মানুষসহ কিছু স্তন্যপায়ীর পর্ণমোচী দুধদাঁত।
শান্তিপূর্ণ সহাবস্থানের পাঁচটি নীতি
নীতিসমূহ
চুক্তিতে বর্ণিত ৫টি নীতি হলোঃ
পর্ণমোচী
উদ্ভিদবিদ্যা
উদ্ভিদবিদ্যা এবং উদ্যানবিদ্যায় বৃক্ষ, গুল্ম ও বিরুৎ বহুবর্ষজীবীসহ পর্ণমোচী উদ্ভিদ হল সেগুলো যারা বছরের একটি সময়ে তাদের সকল পাতা ঝরিয়ে দেয়। এই প্রক্রিয়াকে অ্যাবসিশন বলে। কিছু কিছু ক্ষেত্রে পত্রঝরার বিষয়টি শীতকালের সাথে কাকতালীয়ভাবে মিলে যায়- যেমন, শীতপ্রধান অথবা মেরু জলবায়ু। বিশ্বের অন্যান্য অংশে, যেমন ক্রান্তীয়, প্রায়-ক্রান্তীয়, এবং শুষ্ক অঞ্চলে, বৃষ্টিপাতের বৈচিত্রের উপর ভিত্তি করে শুষ্ক মৌসুমে অথবা অন্যান্য মৌসুমে উদ্ভিদ তাদের পাতা ঝরিয়ে দেয়।
শান্তিপূর্ণ সহাবস্থানের পাঁচটি নীতি
ইতিহাস
পঞ্চশীল চুক্তিটি অর্থনৈতিক এবং নিরাপত্তা সহযোগিতা এগিয়ে নেবার জন্য চীন এবং ভারতের মধ্যে পারস্পরিক সর্ম্পকে উন্নয়নে সবচাইতে গুরুত্বপূর্ণ ভূমিকা পালন করে। এই পঞ্চনীতির অন্তর্নিহিত ধারণা ছিল, উপনিবেশ থেকে সদ্য স্বাধীনতা পাওয়া দেশগুলো এই নীতির ভিত্তিতে আর্ন্তজাতিক সর্ম্পক তৈরির জন্য একটি নতুন এবং আরও বেশি নিয়মতান্ত্রিক পথে অগ্ৰসর হতে পারবে।
বেইজিং-এ ভারত-চীন পঞ্চশীল চুক্তি স্বাক্ষরিত হবার কয়েক দিন পরেই কলম্বো, শ্রীলংকাতে ভারতের প্রধানমন্ত্রী জওহরলাল নেহরু, এবং চীনা প্রধানমন্ত্রী ঝাউ এন্লাই এশীয় প্রধানমন্ত্রী সম্মেলনে সম্প্রচারিত ভাষণে এ সব নীতিমালার উপর গুরুত্ব আরোপ করেন। নেহরু আশাবাদী হয়ে বলেন যে “যদি এসব নীতি সব দেশ পারস্পরিক স্বার্থে স্বীকৃতি দেয়, তাহলে সত্যিকার অর্থে প্রায় কোন বিবাদই থাকবে না এবং অবশ্যই কোন যুদ্ধবিগ্রহ হবে না।”
পর্ণমোচী
উদ্ভিদবিদ্যা
পর্ণমোচীর বিপরীত হল চিরহরিৎ, যার ক্ষেত্রে সারা বছর ধরে সবুজ পত্ররাজি বিরাজ করে। যেসব উদ্ভিদ এসবের মাঝামাঝি, তাদেরকে প্রায়-পর্ণমোচী বলা হয়; নতুন বৃদ্ধি শুরুর সাথে সাথে এরা পাতা ঝরিয়ে দেয়। অন্যসব উদ্ভিদ হল প্রায়-চিরহরিৎ যারা শীতঋতুতে অথবা শুষ্ক মৌসুমে কিছু পাতা ধরে রেখে পরবর্তী বৃদ্ধি মৌসুম আসার আগেই পাতা ঝরিয়ে দেয়। ওকের কিছু প্রজাতিসহ, কিছু বৃক্ষের শুষ্ক পাতা রয়েছে যা শীতকাল জুড়ে বৃক্ষে রয়ে যায়। এসব অটল শুষ্ক পাতাকে মার্সেসেন্ট পাতা বলে এবং নতুন বৃদ্ধি শুরুর সাথে সাথে বসন্তে এরা ঝরে পড়ে।
শান্তিপূর্ণ সহাবস্থানের পাঁচটি নীতি
ইতিহাস
পরবর্তীতে এপ্রিল ১৯৫৫ সালে বান্দুং, ইন্দোনেশিয়াতে, ঐতিহাসিক এশীয়-আফ্রিকান সম্মেলনে এই পঞ্চনীতি পরিবর্তিত আকারে দশনীতির নতুন এক প্রকাশিত বিবরণীতে অর্ন্তভুক্ত হয় এবং এই বৈঠকে, উপনিবেশ শাসনমুক্ত দেশগুলোর যে পৃথিবীকে বিশেষ কিছু দেবার আছে সে ধারনাটা অন্য যে কোন সময়ের চাইতে বেশি প্রাধান্য পায়। প্রকাশিত তথ্য থেকে এটা বোঝা যায় যে, এই পঞ্চনীতি অংশত ইন্দোনেশিয়ার রাষ্ট্রীয় পঞ্চনীতির উপর ভিত্তি করে উদ্ভূত।
পর্ণমোচী
উদ্ভিদবিদ্যা
বহুসংখ্যক পর্ণমোচী উদ্ভিদ পাতাবিহীন অবস্থায় ফুল ফোটায় যেহেতু তাতে পরাগায়নের কার্যকারিতা বেড়ে যায়। পাতার অনুপস্থিতি বায়ু-পরাগি উদ্ভিদে বায়ুর প্রবাহ উন্নত করে এবং কীট-পরাগি উদ্ভিদে কীটের নিকট ফুলের দৃশ্যমানতা বৃদ্ধি করে। এই কৌশলের ঝুঁকিও আছে, যেমন হিম দ্বারা ফুলের ক্ষতি হতে পারে অথবা, শুষ্ক মৌসুমের অঞ্চলে উদ্ভিদের পানির পীড়ণ বৃদ্ধি পেতে পারে। তথাপি, পাতাবিহীন অবস্থায় স্বচ্ছ বরফ ঝড় দ্বারা বৃক্ষশাখা ও কান্ডের অনেক কম ভাঙন হয়। এছাড়াও ঠান্ডা শীতের দিনে তরল পানির প্রাপ্যতা কমে যাবার কারণে উদ্ভিদ পানির অপচয় হ্রাস করতে পারে।
thumb|left|বহুসংখ্যক পর্ণমোচী উদ্ভিদের ন্যায় Forsythia পাতাবিহীন ঋতুতে ফুল ফোটায় পত্রঝরা বা অ্যাবসিশনের সাথে জটিল শারীরবৃত্তীয় সংকেত এবং উদ্ভিদের মধ্যকার পরিবর্তন জড়িত রয়েছে। সালোকসংশ্লেষণের প্রক্রিয়া পাতায় ক্লোরোফিলের যোগান ধীরে ধীরে কমিয়ে দেয়। উদ্ভিদ সাধারণত গ্রীষ্মে পুনরায় এসব ক্লোরোফিল পূর্ণ করে নেয়। শরৎকালে যখন দিন ছোটো হয়ে আসে অথবা উদ্ভিদ যখন খরা-পীড়িত, পর্ণমোচী উদ্ভিদ ক্লোরোফিল কণা উৎপাদন কমিয়ে দেয়। এর ফলে অন্যান্য রঞ্জক কণা স্পষ্ট হয় এবং অসবুজ রঙের পত্ররাজী পরিলক্ষিত হয়। দিন যখন ছোটো হয়ে আসে এবং রাত্রি ঠান্ডা হলেও হিমাঙ্কের উপরে বিরাজ করে, পাতার রঙ তখন সবচাইতে উজ্জ্বল হয়। অন্যান্য রঞ্জক পদার্থের মধ্যে রয়েছে ক্যারটিনয়েড যা হলুদ, বাদামি, আর কমলা রঙের। এ্যানথোসায়ানিন রঞ্জক পদার্থ লাল এবং রক্তবর্ণের সৃষ্টি করে, যদিও তারা সবসময় পাতাতে উপস্থিত থাকে না। বরং এ্যাবসিশন প্রক্রিয়া শুরুর পর যখন শর্করা পাতার মধ্যে আটকে থাকে, গ্রীষ্মের শেষের দিকে এমন সময়ে এরা পত্ররাজীতে উৎপাদিত হয়।
শান্তিপূর্ণ সহাবস্থানের পাঁচটি নীতি
ইতিহাস
কলম্বো এবং অন্যত্র গৃহীত এই পঞ্চনীতি ১৯৬১ সালে বেলগ্রেড, যুগোস্লাভিয়ায় প্রতিষ্ঠিত নিরপেক্ষ আন্দোলনের, ভিত্তি তৈরী করে। চীন সব সময় এই পঞ্চনীতির সাথে তার ঘনিষ্ঠ সম্পৃক্ততার উপর জোর দেয়।
পর্ণমোচী
উদ্ভিদবিদ্যা
পত্রবৃন্ত ও শাখার মধ্যবর্তী স্থানে যখন একটি অ্যাবসিশন স্তরের সৃষ্টি হয় তখনই পাতা ঝরা আরম্ভ হয়। পাতার নতুন বৃদ্ধির সময়ে বসন্তকালে এই স্তরের সৃষ্টি হয়। একের সাথে অন্যের পার্থক্য করতে পারে এমন কোষের স্তরের দ্বারা এটি গঠিত। পাতা এবং উদ্ভিদের অন্যান্য অংশ থেকে উৎপাদিত অক্সিন নামক উদ্ভিদ হরমোনের প্রতি এসব কোষ সংবেদনশীল হয়। পাতা থেকে অক্সিনের উৎপাদনের হার যখন উদ্ভিদের দেহের উৎপাদনের সাথে সঙ্গতিপূর্ণ হয়, এ্যাবসিশন স্তরের কোষগুলো তখন পরষ্পরের সাথে সংযুক্ত থাকে। শরতে, অথবা পীড়ণের সময়, পাতায় অক্সিনের উৎপাদন কমে যায় অথবা বন্ধ হয়ে যায় যা এ্যাবসিশন স্তরের কোষগুলোকে সম্প্রসারিত করে দেয়। কোষের এই সম্প্রসারণ কোষের বিভিন্ন স্তরের মধ্যকার সংযোগ ভেঙে দেয় যার ফলে উদ্ভিদ থেকে পাতা আলাদা হয়ে পড়ে। এসময় ভাঙনের অংশে একটি স্তরের সৃষ্টি হয় যা উদ্ভিদকে রসহানি থেকে রক্ষা করে।
শান্তিপূর্ণ সহাবস্থানের পাঁচটি নীতি
ইতিহাস
ডিসেম্বর ১৯৫৩ থেকে এপ্রিল ১৯৫৪, দিল্লি-তে গণপ্রজাতন্ত্রী চীন সরকার এবং ভারত সরকারের প্রতিনিধিদের মধ্যে অনুষ্ঠিত ”শান্তিপূর্ণ সহাবস্থানের পাঁচটি নীতিমালা”র ভিত্তিতে দুই দেশের সর্ম্পক, বিশেষ করে বির্তকিত আকসাই চিন যেটাকে চীন দক্ষিণ তিব্বত বলে আখ্যায়িত করে, এবং ভারতের অরুণাচল প্রদেশ এর বিষয়ে আলোচনার শুরু থেকেই চীন এটাকে সামনে এগিয়ে নিয়ে যেতে থাকে। অবশেযে ১৯৫৪ সালের এপ্রিল মাসের ২৯ তারিখে উপরের চুক্তিটি আট বছরের জন্য বহাল হয়।
পর্ণমোচী
উদ্ভিদবিদ্যা
বেশ কিছু সংখ্যক উদ্ভিদ পাতা ঝরানোর পূর্বে তা থেকে নাইট্রোজেন এবং কার্বন অপসারণ করে এবং প্রোটিন আকারে মূল ও অভ্যন্তরীন বাকলের প্যারেনকাইমা কোষের ভ্যাকুয়লে জমা রাখে। বসন্তকালে নতুন পাতা বা ফুল বৃদ্ধির সময় এসব প্রোটিন নাইট্রোজেনের উৎস হিসেবে ব্যবহৃত হয়।
শান্তিপূর্ণ সহাবস্থানের পাঁচটি নীতি
ইতিহাস
এটার মেয়াদ শেষ হওয়ার পর এটা নবায়ন করার জন্য কোন উদ্যোগ নেওয়া হয়নি, ইতিমধ্যে সর্ম্পকের ভেতর তিক্ততা শুরু হয়ে গেছে এবং দুই পাশেই চীন-ভারত যুদ্ধ ছড়িয়ে পরেছে। যদিও ১৯৭০ এ, এই পঞ্চনীতি চীন-ভারত সর্ম্পকের ক্ষেত্রে গুরুত্বপূর্ণ হয়ে দেখা দেয় এবং সার্বজনীন ভাবে রাষ্ট্রগুলির মধ্যে সম্পর্কের আদর্শ হিসাবে। এগুলো এই অঞ্চল জুড়ে ব্যাপক পরিচিতি এবং গ্রহণযোগ্যতা পায়।
পর্ণমোচী
কাজ
চিরহরিতের সাপেক্ষে পর্ণমোচী উদ্ভিদের সুবিধা-অসুবিধা উভয়ই রয়েছে। জল সংরক্ষণের জন্য অথবা শীতের আবহাওয়ায় বেচে থাকার জন্য পর্ণমোচী উদ্ভিদকে পাতা ঝরিয়ে ফেলতে হয়, পরবর্তী বৃদ্ধি মৌসুমে অবশ্যই তাদেরকে নতুন পাতা ছাড়তে হয়। এজন্য তাদেরকে যেসব সম্পদ ব্যবহার করতে হয়, চিরহরিতের ক্ষেত্রে তার দরকার পড়ে না। অন্যদিকে শীতকালে পাতা ঝরানোর ফলে উদ্ভিদ কীটপতঙ্গের হাত থেকে রক্ষা পায়। পত্র মেরামত এবং একে কার্যক্ষম রাখার চাইতে কেবলমাত্র একে হারানো এবং পুনরায় গজানো অধিকতর শ্রেয়। পাতা ঝরানোর ফলে ক্যাভিটেশন কমে যায় যা উদ্ভিদের জাইলেম ভেসেলকে ক্ষতির হাত থেকে রক্ষা করে। এই ঘটনা পর্ণমোচী উদ্ভিদে বৃহৎ ব্যাসার্ধের জাইলেম ভেসেলের সৃষ্টি করে যা গ্রীষ্মের বৃদ্ধি ঋতুতে প্রস্বেদনের হার বাড়িয়ে দেয়।
অঞ্চল
thumb|বসন্তের গোড়ার দিকে Ranunculus ficaria শাষিত পর্ণমোচী [[কাষ্ঠভূমি]] যেসব বনের অধিকাংশ বৃক্ষ বৈশিষ্ট্যপূর্ণ বৃদ্ধি মৌসুমের শেষে পাতা ঝরিয়ে দেয় সেসব বনকে পর্ণমোচী বন বলে। পৃথিবীর বিভিন্ন অঞ্চলে এসব বন দেখতে পাওয়া যায় যাদের রয়েছে নিজস্ব বাস্তুতন্ত্র, বনতলের বৃদ্ধি, এবং মৃত্তিকার গতিময়তা।
thumb|শুষ্ক মৌসুমে পর্ণমোচী ক্রান্তীয় বন পৃথিবীতে দুই ধরনের স্বতন্ত্র পর্ণমোচী বন পাওয়া যায়ঃ শীতপ্রধান পর্ণমোচী বন এবং ক্রান্তীয় ও প্রায়-ক্রান্তীয় পর্ণমোচী বন।
এক্সট্রিম রুলস (২০০৯)
এক্সট্রিম রুলস (২০০৯) হলো পেশাদারি কুস্তির একটি পে-পার-ভিউ ইভেন্ট যেটি ডাব্লিউডাব্লিউই কর্তৃক আয়োজিত হয়। এটি জুন ৭, ২০০৯ সালে নিউ অরলিন্স, লুইসিয়ানার নিউ অরলিন্স এরেনা তে অনু্ষ্ঠিত হয়। এটি এটি&টি দ্বারা পরিবেশিত হয়। এটি এক্সট্রিম রুলস নামে প্রথম ইভেন্ট ছিল। যেটি ডাব্লিউডাব্লিউই ওয়ান নাইট স্ট্যান্ড এর সরাসরি ক্রমানুযায়ী অনু্ষ্ঠিত হয়েছিল।
অন্ধকার ম্যাচ
অনুষ্ঠানটি লাইভ হওয়ার পূর্বে দর্শকরা একটি অন্ধকার ম্যাচের সাক্ষী হয়। ম্যাচটি হয় মিকি জেমস এবং কেলি কেলির টিমের সাথে বেথ ফোইনিক্স ও তার স্টোরিলাইনে প্রশিক্ষণরত অবস্থায় থাকা রেসলার রোজা মেন্ডিস। শেষ দিকে মিকি জেমস মেন্ডিস কে পিন করে ম্যাচ জিতে।
প্রাথমিক ম্যাচসমূহ
অনুষ্ঠানটি ইউনাইটেড স্টেটস চ্যাম্পিয়নশীপের জন্য ফেটাল-৪-ওয়ে ম্যাচের মাধ্যমে শুরু হয়। যেখানে কফি কিংস্টন তার টাইটেলটি ম্যাট হার্ডি, উইলিয়াম রিগ্যাল এবং এমভিপি'র বিপক্ষে ডিফেন্ড করে। শেষ দিকে রিগ্যাল কে "Trouble In Paradise" হিট করে ম্যাচ জিতে তার টাইটেল রিটেইন করে কফি।
এরপরের ম্যাচ হয় নো হোল্ডস ব্যারেড ম্যাচ। যেটিতে রে মিস্টেরিও তার ইন্টারকন্টিনেন্টাল চ্যাম্পিয়নশীপ ক্রিস জেরিকোর বিপক্ষে ডিফেন্স করে। শেষ দিকে মিস্টেরিও জেরিকোকে 619 Kick দেয়ার চেষ্টা করলে জেরিকো মিস্টেরিও'র মাস্ক খুলে ফেলতে যায় এবং তাকে বিভ্রান্ত করে তাড়াতাড়ি পিন করে এবং ম্যাচ জিতে যায়।
এরপর সিএম পাংক এবং উমাগা সামোয়ান স্ট্রাপ ম্যাচে মুখোমুখি হয়। যেখানে তাদের ম্যাচ জিততে হলে রিংয়ের প্রত্যেকটি কোণ স্পর্শ করতে হবে। খুব দ্রুত পাংক তিনটি কোণ স্পর্শ করে। উমাগা বাধা প্রদান করলে পাংক তাকে টপ রোপ থেকে নিচে ফেলে দেয়। পাংক এরপর আবার তিনটি কোণ স্পর্শ করে। এরপর উমাগা কে "Go To Sleep" হিট করে চতুর্থ কোণ ছুয়ে ম্যাচ জিতে যায়।
এরপরের ম্যাচ হয় ইসিডাব্লিউ চ্যাম্পিয়নশীপ এর জন্য একটি ট্রিপল থ্রেট ম্যাচ টমি ড্রিমার, জ্যাক সোয়েগার এবং ক্রিশ্চিয়ানের মধ্যে। রিংয়ের চারপাশে হাতিয়ার রাখা হয়। ম্যাচের একপর্যায়ে সোয়েগার ক্রিশ্চিয়ান কে "Powerbomb" দেয় এবং ড্রিমার কে "Superplex" দেয়। তখন ড্রিমার তাকে "DDT" হিট করে ম্যাচ এবং টাইটেল জিতে।
এরপরের ম্যাচ হয় হগ পেন ম্যাচ জেনারেল ম্যানেজার ভিকি গুয়েররো এবং সান্তিনা মারেলার মধ্যে (মূলত সান্তিনো মারেলা যে বলে সে তার যমজ বোন) গুয়েররোর মিস রেসলম্যানিয়া টাইটেলের জন্য। ম্যাচ শুরুর আগে ঘোষণা করা হয় তার ভাতিজা শাভো গুয়েররো তার পক্ষে খেলবে। ম্যাচ শেষ হয় যখন মারেলা শাভো কে নকআউট করে এবং ভিকি কে পিন করে ম্যাচ ও মিস রেসলম্যানিয়া টাইটেল জিতে।
ব্যাকস্টেজে দেখা যায় ভিকির স্টোরিলাইনের স্বামী এজ তার জন্য অপেক্ষা করছে। এজ এবং ভিকির মধ্যে কথা কাটাকাটি হয়। একপর্যায়ে এজ ভিকিকে তালাক দেয়।
মূল ম্যাচসমূহ
এরপরের ম্যাচে রেন্ডি অরটন তার ডাব্লিউডাব্লিউই চ্যাম্পিয়নশীপ টাইটেলটি বাতিস্তার বিপক্ষে একটি স্টিল কেইজ ম্যাচে ডিফেন্ড করে। অরটন অনেকবার কেইজ থেকে বের হওয়ার চেষ্টা করে কিন্তু বাতিস্তা তাকে আটকায় এবং একটি "Batista Bomb" হিট করার চেষ্টা করে কিন্তু অরটন তখন "RKO" হিট করে। এরপর সে কেইজ এর উপর উঠে বের হওয়ার চেষ্টা করলে বাতিস্তা তাকে আটকিয়ে "Batista Bomb" হিট করে ম্যাচ ও প্রথমবারের মতো টাইটেলটি জিতে।
এরপর জন সিনা এবং বিগ শো একটি সাবমিশন ম্যাচে মুখোমুখি হয়। ম্যাচের শুরুতে সিনা "Heavy Punch", "Headbutt", "Full Nelson" হিট করে। এবং সিনাকে সাবমিশন লক করতে যায় কিন্তু সিনা তা ছাড়িয়ে নেয়। এরপর শো সিনাকে "Chokeslam" দেয়ার চেষ্টা করলে সিনা তাকে "Attitude Adjustment" হিট করে এবং "STF" লক করার চেষ্টা করে কিন্তু বিগ শো'র শরীরের জন্য তা ঠিকভাবে ধরতে পারে না। এরপর সিনা দড়ির সাথে শো'র পা বেধেঁ তাকে "Sleeper Hold" লক করে এবং শো ট্যাপআউট করে ও ম্যাচ জিতে সিনা।
মেইন ইভেন্টে এজ তার ওয়ার্ল্ড হেভিওয়েট চ্যাম্পিয়নশীপ টাইটেলটি জেফ হার্ডির বিপক্ষে ডিফেন্ড করে একটি ল্যাডার ম্যাচে। ম্যাচের শেষ দিকে এজ ল্যাডারে উঠার চেষ্টা করলে হার্ডি তার পা টেনে ধরে ল্যাডারের মাঝে আটকে রাখে এবং ল্যাডারে উঠে টাইটেলটি নিয়ে নেয় এবং নতুন ওয়ার্ল্ড হেভিওয়েট চ্যাম্পিয়ন হয়।
ম্যাচ শেষ হওয়ার পর হার্ডি তার জয় উদ্‌যাপন করলে সিএম পাংক তার মানি ইন দ্য ব্যাংক ব্রিফকেস নিয়ে আসে। এবং সদ্য জেতা হার্ডির উপর তা ক্যাশ ইন করে। ম্যাচ শুরু হওয়ার সাথে সাথে পাংক হার্ডিকে দুইটি "GTS" হিট করে এবং ওয়ার্ল্ড হেভিওয়েট চ্যাম্পিয়নশীপ টাইটেলটি দ্বিতীয়বারের মতো জিতে।
আর্চবিশপ
বিশপ হল খ্রিস্টধর্মীয় উচ্চপদস্থ যাজকের পদবি। প্রথানুযায়ী আর্চবিশপ {{{IPAc-en|ˌ|ɑr|tʃ|ˈ|b|ɪ|ʃ|ə|p}}, গ্রিক ভাষার αρχιεπίσκοπος, (αρχι- 'প্রধান', এবং επίσκοπος- 'বিশপ') থেকে লাতিন ভাষার archiepiscopus হয়ে}   পদবি সাধারণ বিশপদের সাথে উচ্চতর পদমর্যাদা ও ক্ষমতার বিশপদের পার্থক্য করতে ব্যবহৃত হয়। আবার প্রোটেস্ট্যান্ট খ্রিষ্টানদের লুথেরান চার্চ (সুইডেনভিত্তিক) ও চার্চ অব ইংল্যান্ডের রীতি অনুসারে এটি হল তাদের ধর্মীয় সম্প্রদায়ের সর্বোচ্চ নেতার পদবি। পোপ, প্যাট্রিয়ার্ক, মেট্রোপলিটন ও কার্ডিনাল বিশপ, ডায়োসিয়ান বিশপ ও সাফরাগান বিশপদের মতো আর্চবিশপরা খ্রিস্টধর্মীয় তিনটি ঐতিহ্যবাহী পবিত্র অর্ডার- বিশপ, প্রিস্ট (প্রেসবাইটার নামেও অবহিত) ও ডিকনদের মধ্যে সর্বোচ্চ পদমর্যাদার অধিকারী। একজন আর্চবিশপ কোন মেট্রোপলিটন সি অথবা আর্চবিশপ পদ যুক্ত আছে এমন কোন ইপিসকোপাল সির প্রধান ধর্মযাজক হিসেবে অভিষিক্ত হতে পারেন।
ক্ষমতা ও পদমর্যাদার দিক দিয়ে কোন সাধারণ আর্চবিশপ পোপ এবং কার্ডিনালদের পরে তৃতীয় অবস্থানে থাকেন। তবে পোপ ও কার্ডিনালরাও আর্চবিশপ উপাধি ধারণ করতে পারেন। যেমন- বাংলাদেশি কার্ডিনাল প্যাট্রিক ডি'রোজারিও একইসাথে ঢাকার আর্চবিশপ।
প্রারম্ভিক ইতিহাস
আর্চবিশপ উপাধি বা এই পদাধিকারীর ভূমিকা ঠিক কখন প্রথম আত্মপ্রকাশ করে, তা নির্ণয় করা যায়নি। মেট্রোপলিটন পদবি খ্রিস্টীয় চতুর্থ শতাব্দী থেকে পরিচিত হওয়া শুরু করে; ইতিহাসখ্যাত ৩২৫ সালের নিকিয়ার প্রথম সভা (৩৪১ খ্রিস্টাব্দ) এবং অ্যান্টিওকের সভার (৩৪১ খ্রিস্টাব্দ) দলিলে এর উল্লেখ রয়েছে। এসময় মেট্রোপলিটন প্রপঞ্চটি বিশপের চেয়ে উচ্চতর সকল পদবির (প্যাট্রিয়ার্কগণও এর অন্তর্ভুক্ত) জন্য ব্যবহৃত হতো বলে ধারণা করা হয়। বর্তমানে প্রতিষ্ঠিত আর্চবিশপের ধারণাটি ষষ্ঠ শতাব্দী পর্যন্ত আবির্ভূত হয়নি; যদিও প্যাট্রিয়ার্কের নিচে কিন্তু সাধারণ বিশপের উপরে তাঁদের ভূমিকা ৫ম শতাব্দীতেই মেট্রোপলিটনগণের জন্য প্রতিষ্ঠিত হয়ে গিয়েছিল বলে ধারণা করা হয়।
জাতীয় প্রাণীর তালিকা
জাতীয় প্রাণী হল সরকার দ্বারা জাতীয় প্রতীক হিসাবে ঘোষিত পশু। নিচে একটি তালিকা দেওয়া হল।
তথ্যসূত্র
राष्ट्रीय प्राणी
বাংলাদেশ সংবাদপত্র মালিক সমিতি
বাংলাদেশ সংবাদপত্র মালিক সমিতি বাংলাদেশের সংবাদপত্রের মালিকদের একটি শিল্প বাণিজ্য সংস্থা‌ বাংলাদেশের সংবাদপত্র মালিক সমিতির সভাপতি হলেন দৈনিক সমকালের মালিক ও প্রকাশক একে আজাদ।   বাংলাদেশ সংবাদপত্র মালিক সমিতি এবং বাংলাদেশ সংবাদপত্র পরিষদ একসাথে বাংলাদেশের প্রিন্ট মিডিয়া শিল্পের প্রতিনিধিত্ব করে।
ইতিহাস
বাংলাদেশ সংবাদপত্র মালিক সমিতি ২০১৭ সালে প্রণীত ডিজিটাল সুরক্ষা আইনের ৫৭ ধারা সংবাদপত্রের সেন্সরশিপকে উৎসাহিত করবে বলে মনে করে।
২০১৯ সালে বাংলাদেশ সংবাদপত্র মালিক সমিতি নবম মজুরি বোর্ড স্থগিত করার চেষ্টা করে, যাতে সংবাদপত্রের কর্মচারীদের ন্যূনতম মজুরি উল্লেখযোগ্যভাবে বৃদ্ধি করা হয়েছিল। বাংলাদেশ ফেডারেল সাংবাদিক ইউনিয়ন এবং ঢাকা সাংবাদিক ইউনিয়ন এর প্রতিবাদ করে। নবম মজুরি বোর্ড বাস্তবায়নের জন্য বাংলাদেশ হাইকোর্টের রায়ের পর নবম মজুরি বোর্ড বাস্তবায়নের বিরুদ্ধে সমিতিটি বাংলাদেশ সুপ্রিম কোর্টে আপিল করেছে। এটি মজুরি বোর্ডের বিরুদ্ধে ফেডারেশন অফ বাংলাদেশ চেম্বার অফ কমার্স অ্যান্ড ইন্ডাস্ট্রির সমর্থনও চেয়েছিল।
সমিতি নিউজপ্রিন্টের আমদানি শুল্কের বিরুদ্ধে প্রচারণা চালিয়েছে এবং কর্পোরেট কর ৩৫ শতাংশ থেকে হ্রাস করেছে। এটি সরকারের বিজ্ঞাপনের হার বাড়ানোর জন্য আহ্বান জানিয়েছে।
সংবাদপত্র মালিক সমিতি অব বাংলাদেশ ২০২০ সালের ২৫ মার্চ ঘোষণা দেয় যে সংবাদপত্রগুলো কোভিড-১৯ চলাকালে কার্যক্রম চালাবে না। করোনাভাইরাসের কারণে বাংলাদেশে লক ডাউনের পরে সমিতি একটি সরকারি উদ্দীপনা তহবিল চেয়েছিল। দৈনিক প্রথম আলোর সম্পাদক মতিউর রহমান ও সমিতির সাবেক সভাপতি ছিলেন।
ঝর্ণা ধারা চৌধুরী
ঝর্ণা ধারা চৌধুরী (১৫ অক্টোবর ১৯৩৮ - ২৭ জুন ২০১৯) ছিলেন একজন বাংলাদেশী সমাজকর্মী যিনি নোয়াখালী জেলার সোনাইমুড়ি উপজেলার 'গান্ধী আশ্রম'-এর সচিব হিসেবে কর্মরত ছিলেন। তিনি ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে বাংলাদেশের একুশে পদক লাভ করেন।
প্রাথমিক জীবন
লক্ষ্মীপুর জেলার রামগঞ্জ উপজেলার চন্ডিপুর ইউনিয়নের কালুপুর গ্রামে ১৯৩৮ সালের ১৫ অক্টোবর জন্মগ্রহণ করেন তিনি। তার বাবার নাম গান্ধীয়ান প্রমথ চৌধুরী ও মায়ের নাম আশালতা চৌধুরী। তিনি ১১ ভাইবোনের মধ্যে দশম।
কর্মজীবন
১৯৫৪ সালে তার বাবা মারা যাওায়ার পর ১৯৫৬ সালে গান্ধীর প্রতিষ্ঠিত অম্বিকা কালিগঙ্গা চ্যারিটেবল ট্রাষ্টে (গান্ধী আশ্রম ট্রাষ্ট) যোগ দেন। ১৯৬০ সালে ব্রিটিশ বিরোধী আন্দোলনে সংসারত্যাগীদের সংগঠন চট্টগ্রামের প্রবর্তক সংঘে যোগদানের মাধ্যমে সরাসরি মানবসেবা নিয়োজিত হন। সমাজসেবার পাশাপাশি তিনি তার পড়ালেখাও চালিয়ে নিতে থাকেন। তিনি চট্টগ্রামের খাস্তগীর বালিকা উচ্চবিদ্যালয় থেকে ম্যাট্রিকুলেশন, কুমিল্লা ভিক্টোরিয়া কলেজ থেকে উচ্চমাধ্যমিক ও ঢাকা কলেজ থেকে স্নাতক পাস করেন। ১৯৭১ সালে মুক্তিযুদ্ধ চলাকালে আগরতলায় ত্রাণ কাজে তিনি সক্রিয়ভাবে অংশ নেন। ১৯৭৯ সালে পুনরায় গান্ধী আশ্রম ট্রাষ্টে ফিরে আসেন। ১৯৯০ সালের ১৩ জুন চারু চৌধুরীর মৃত্যুর পর তিনি ট্রাষ্টের সচিবের দায়িত্ব পান।
পুরস্কার
সমাজকর্মের স্বীকৃতি হিসাবে ১৯৯৮ সালে আন্তর্জাতিক ‘বাজাজ পুরস্কার’ লাভ করেন। ২০০২ সালে নারী উদ্যোক্তার স্বীকৃতি হিসেবে ‘অনন্যা’ পুরস্কার, সমাজসেবার জন্য ২০০৩ সালে নারীপক্ষ দুর্বার নেটওয়ার্ক, নিউইয়র্কের ওল্ড ওয়েস্টবেরি ইউনিভার্সিটির শান্তি পুরস্কার, শান্তি, সম্প্রীতি ও অহিংসা প্রসারে ভূমিকার স্বীকৃতি স্বরূপ ঢাকা বিশ্ববিদ্যালয়ের ‘শান্তি পুরস্কার’ লাভ করেন। এছাড়া ২০০৮ সালে নোয়াখালী জেলা প্রশাসন থেকে ‘সাদা মনের মানুষ’ হিসেবে তিনি সম্মাননা লাভ করেন। ২০১৩ সালে ভারতের তৃতীয় সর্বোচ্চ বেসামরিক পুরস্কার পদ্মশ্রী ও ২০১৫ সালে সমাজসেবায় একুশে পদক লাভ করেন।
মৃত্যু
ঝর্ণা ধারা চৌধুরী ২০১৯ সালের ২৭ জুন বার্ধক্যজনিত রোগে আক্রান্ত হয়ে মৃত্যুবরণ করেন।
ইউনিকোডে সৌরাষ্ট্র লিপি
সৌরাষ্ট্র ঊনবিংশ শতাব্দীর শেষভাগ পর্যন্ত প্রচলিত সৌরাষ্ট্র ভাষায় ব্যবহৃত লিপি। এই ইউনিকোডে সৌরাষ্ট্র লিপির প্রাচীন ও আধুনিক উভয় লেখ ব্যবহৃত হয়েছে।
মাহেদী হাসান
মাহেদী হাসান (জন্ম ১২ ডিসেম্বর ১৯৯৪) একজন বাংলাদেশি প্রথম-শ্রেণীর ক্রিকেটার যিনি খুলনা বিভাগ এর হয়ে খেলে থাকেন। তিনি ২০১৬ সালের ৮ই নভেম্বরে ২০১৬ বাংলাদেশ প্রিমিয়ার লীগ বা বিপিএল এর বরিশাল বুলস এর হয়ে ক্রিকেটের সর্বশেষ এবং সবচেয়ে ছোট সংস্করণ টুয়েন্টি২০ বা(টি-টুয়েন্টি) ক্রিকেটে প্রথম আত্বপ্রকাশ করেন।
ঘরোয়া ক্রিকেট
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
বিপ্লবী ছাত্র মৈত্রী
বিপ্লবী ছাত্র মৈত্রী বাংলাদেশের ছাত্র রাজনীতিতে একটি প্রগতিশীল বামপন্থী ছাত্র সংগঠন। এটি মার্কসবাদী-লেনিনবাদী ধারার একটি ছাত্র গণসংগঠন। যারা বাংলাদেশে একমুখী-বিজ্ঞানভিত্তিক জনগণতান্ত্রিক শিক্ষাব্যবস্থা প্রতিষ্ঠার জন্য লড়াই করছে।
স্লোগান
শ্রমজীবী জনতার সাথে একাত্ম হও!
কেন্দ্রীয় কার্যালয়
সংগঠনটির কেন্দ্রীয় কার্যালয় রাজধানী ঢাকার কাটাবনের সাহেরা ট্রপিক্যাল সেন্টারে।
কেন্দ্রীয় কমিটি
'বিপ্লবী ছাত্র মৈত্রী'র ১৫তম জাতীয় কাউন্সিলের মাধ্যমে ঘোষিত কেন্দ্রীয় কমিটির সভাপতি সাদেকুল ইসলাম সোহেল, সাধারণ সম্পাদক দিলীপ রায়, সহ সভাপতি রিয়ন রায়,অনুপ কুমার, সহ সাধারণ সম্পাদক জাবির আহমেদ জুবেল এবং সাংগঠনিক সম্পাদক রনজু হাসান।
লিশটেনস্টাইনে ইসলাম
২০০৯ সালে 'পিউ রিসার্চ সেন্টার' কর্তৃক প্রকাশিত একটি প্রতিবেদনে বলা হয়, লিশটেনস্টাইনে প্রায় ২,০০০ মুসলমান বাস করে, যা দেশটির মোট জনসংখ্যার ৪.৮%। ২০১৭ সালে এসে তা বেড়ে দাঁড়ায় ৫.৪%-এ। দেশটির অধিকাংশ মুসলমানই সুন্নি এবং তুরস্ক, কসোভো, মেসিডোনিয়া ও বসনিয়া থেকে আসা অভিবাসী।
২০০৬ সালে দেশটির সরকার মুসলিম সম্প্রদায়ের জন্য ২৫,০০০ সুইস ফ্রাঁ (২০,০০০ মার্কিন ডলার) বরাদ্দ করে।
২০০১ সাল থেকে দেশটির সরকার রমযানে একজন ইমামকে রেসিডেন্সি পারমিট এবং একজন অতিরিক্ত ইমামকে স্বল্পকালীন রেসিডেন্সি পারমিট দেয়।
সেরিব্রাল ভাসকুলাইটিস
সেরিব্রাল ভাসকুলাইটিস, বা, সেন্ট্রাল নার্ভাস সিস্টেম ভাসকুলাইটিস একটি জটিল এবং বিরল রোগ মস্তিস্কের রক্তনালীর প্রদাহ যার ফরে মস্তিষ্কের রক্তনালী ক্ষতিগ্রস্ত হয় এবং রক্ত প্রবাহে বাধার সৃষ্টি হয়।
লক্ষণ ও উপসর্গ
এই রোগের লক্ষণগুলো হলোঃ
উপত্যকা
একটি উপত্যকা একটি দীর্ঘায়িত নিম্ন এলাকা যা প্রায়শই পাহাড় বা পর্বতমালার মধ্যে প্রবাহিত হয়, যা সাধারণত একটি নদী বা প্রবাহ ধারণ করে যা এক প্রান্ত থেকে অন্য প্রান্তে প্রবাহিত হয়। বেশিরভাগ উপত্যকাগুলি খুব দীর্ঘ সময় ধরে নদী বা প্রবাহের দ্বারা ভূমি পৃষ্ঠের ক্ষয় দ্বারা গঠিত হয়। কিছু উপত্যকা হিমবাহ বরফ দ্বারা ক্ষয়ের মাধ্যমে গঠিত হয়। এই হিমবাহগুলি উচ্চ পর্বত বা মেরু অঞ্চলের উপত্যকায় উপস্থিত থাকতে পারে। নিম্ন অক্ষাংশ এবং উচ্চতায়, এই হিমবাহীয়ভাবে গঠিত উপত্যকাগুলি বরফ যুগের সময় তৈরি বা প্রসারিত হতে পারে তবে এখন বরফ-মুক্ত এবং নদী বা নদী দ্বারা দখল করা হয়েছে। মরুভূমি অঞ্চলে, উপত্যকাগুলি পুরোপুরি শুষ্ক হতে পারে বা খুব কমই জলপথ বহন করতে পারে। চুনাপাথরের ভিত্তির অঞ্চলে, শুষ্ক উপত্যকাগুলি পৃষ্ঠের পরিবর্তে ভূগর্ভস্থ নিষ্কাশনের ফলেও হতে পারে। রিফট উপত্যকাগুলি প্রধানত ভূমির আন্দোলন থেকে উদ্ভূত হয়, ক্ষয়ের পরিবর্তে। ভূগোলবিদদের দ্বারা বিভিন্ন ধরনের উপত্যকা বর্ণনা করা হয়েছে, এমন পদগুলি ব্যবহার করে যা বিশ্বব্যাপী ব্যবহৃত হতে পারে বা অন্যথায় কেবল স্থানীয়ভাবে প্রয়োগ করা যেতে পারে।
উপত্যকা দুইটি পাহাড়ের মধ্যবর্তী স্থান, দুইটি পাহাড়ের মধ্যে অবস্থিত সমতল হতে পারে বা অসমতল হতে পারে, ঢালু, প্রশস্ত ভূমিক্ষেত্র। এর ভেতর দিয়ে নদী প্রবাহিত হতে পারে বা না-ও পারে। পর্বতের শীর্ষ থেকে যখন বরফ গলা পানি বা বৃষ্টির পানির স্রোত যখন পর্বতের খাড়া ঢাল বেয়ে দ্রুতবেগে নেমে আসে, তখন পাহাড়ের শিলা ক্ষয়প্রাপ্ত হয়ে ক্রমান্বয়ে ধীরে ধীরে, হাজার হাজার বছর ধরে উপত্যকার সৃষ্টি হয়। অনেক সময় হিমবাহ অর্থাৎ বরফের নদী পর্বতের শীর্ষ থেকে ধীরে ধীরে নিচে নামার সময় উঁচু নিচু শিলাপাথরগুলিকে সরিয়ে চূর্ণ করে সমতল মাটির স্তর তৈরি করে এবং ফলে উপত্যকার জন্ম হয়। আবার কখনো কখনো কোন নদী গতিপথ বদলালে এর পুরাতন অববাহিকাটি উপত্যকার জন্ম দেয়।
উপত্যকা গঠন
উপত্যকাগুলি বিভিন্ন প্রক্রিয়ার মাধ্যমে উত্থিত হতে পারে। সাধারণত, তারা চলমান জল দ্বারা দীর্ঘ সময় ধরে ক্ষয় থেকে উদ্ভূত হয় এবং নদী উপত্যকা হিসাবে পরিচিত হয়। সাধারণত স্ট্রিম ধারণকারী ছোট ছোট উপত্যকাগুলি বড় উপত্যকায় ফিড করে যা আবার বড় উপত্যকায় ফিড করে, অবশেষে মহাসাগরে বা সম্ভবত একটি অভ্যন্তরীণ নিকাশী অববাহিকায় পৌঁছায়। মেরু অঞ্চলে এবং উচ্চউচ্চতায়, উপত্যকাগুলি হিমবাহ দ্বারা ক্ষয়প্রাপ্ত হতে পারে; এগুলি সাধারণত ক্রস-সেকশনে একটি ইউ-আকৃতির প্রোফাইল থাকে, নদী উপত্যকার বিপরীতে, যা একটি ভি-আকৃতির প্রোফাইল থাকে। অন্যান্য উপত্যকাগুলি প্রধানত টেকটনিক প্রক্রিয়াগুলির মাধ্যমে উত্থিত হতে পারে যেমন ফাটল। ভূতাত্ত্বিক সময়ের সাথে সাথে একটি উপত্যকার উন্নয়নে অবদান রাখা তিনটি প্রক্রিয়ার পক্ষেই সম্ভব। একটি উপত্যকার সমতল (বা তুলনামূলকভাবে সমতল) অংশটি তার পার্শ্বগুলির মধ্যে উপত্যকার মেঝে হিসাবে উল্লেখ করা হয় এবং সাধারণত নদীর পলি দ্বারা গঠিত হয় এবং এটি ছাদযুক্ত হতে পারে।
নদী উপত্যকা
একটি নদী উপত্যকার উন্নয়ন ভিত্তির চরিত্র দ্বারা প্রভাবিত হয় যার উপর দিয়ে নদী বা প্রবাহ প্রবাহিত হয়, তার উপরে এবং নীচের মধ্যে উচ্চতার পার্থক্য, এবং প্রকৃতপক্ষে জলবায়ু। সাধারণত প্রবাহটি ডাউনস্ট্রিম বৃদ্ধি পাবে এবং গ্রেডিয়েন্ট হ্রাস পাবে। উপরের উপত্যকায়, প্রবাহটি সবচেয়ে কার্যকরভাবে একটি খাড়া পার্শ্বযুক্ত ভি-আকৃতির উপত্যকা তৈরি করার জন্য জারাশনের মাধ্যমে তার বিছানাকে হ্রাস করবে। আরও প্রতিরোধী রক ব্যান্ড, ভূতাত্ত্বিক ত্রুটি, ফ্র্যাকচার এবং ভাঁজগুলির উপস্থিতি প্রবাহের গতিপথ নির্ধারণ করতে পারে এবং এর ফলে ইন্টারলকিং স্পারগুলির সাথে একটি বাঁকানো কোর্স হতে পারে। মধ্য উপত্যকায়, যেহেতু অসংখ্য প্রবাহ একত্রিত হয়েছে, উপত্যকাটি সাধারণত প্রশস্ত হয়, প্রবাহটি ধীরে আরও পার্শ্বীয় ক্ষয় একটি নদীর গতিপথের মাঝখানে সঞ্চালিত হয়, কারণ এর বক্ররেখার বাইরের দিকে শক্তিশালী স্রোত তীরে খায়। বিপরীতভাবে, বক্ররেখার অভ্যন্তরে জমা দেওয়া হতে পারে যেখানে বর্তমানটি অনেক স্ল্যাকার, নদীটির দিকে পরিচালিত প্রক্রিয়াটি একটি ঘূর্ণায়মান চরিত্র ধারণ করে। নিম্ন উপত্যকায়, গ্রেডিয়েন্টগুলি সর্বনিম্ন, মেন্ডারগুলি অনেক বেশি বিস্তৃত হতে পারে এবং একটি বৃহত্তর প্লাবনভূমি হতে পারে। ডিপোজিশন ক্ষয়ের উপর আধিপত্য বিস্তার করে। একটি সাধারণ নদী অববাহিকা বা নিকাশী অববাহিকার এই বিভিন্ন ধরনের উপত্যকাকে অন্তর্ভুক্ত করবে।
প্রবাহ বা নদী উপত্যকার কিছু অংশ উল্লম্বভাবে তাদের গতিপথকে এমনভাবে অন্তর্ভুক্ত করতে পারে যে তারা যে উপত্যকাটি দখল করে তা একটি খাদ, নদী বা ক্যানিয়ন হিসাবে সর্বোত্তমভাবে বর্ণনা করা হয়। দ্রুত ডাউন-কাটিং ভূমি পৃষ্ঠের স্থানীয়উৎপাদন বা জলপথের পুনরুজ্জীবনের ফলে হতে পারে, উদাহরণস্বরূপ, নদীর বেস লেভেল হ্রাস ের ফলে, যেমন বরফ যুগে বৈশ্বিক সমুদ্রপৃষ্ঠের উচ্চতা হ্রাস পায়। এই জাতীয় পুনরুজ্জীবনের ফলে নদীর ছাদও উৎপাদন হতে পারে।
হিমবাহ উপত্যকা
হিমবাহের সাথে যুক্ত উপত্যকার বিভিন্ন রূপ রয়েছে। সত্যিকারের হিমবাহ উপত্যকাগুলি হল এমন একটি হিমবাহ দ্বারা কাটা হয়েছে যা বর্তমান সময়ে এখনও উপত্যকাটি দখল করতে পারে বা নাও করতে পারে। এই ধরনের উপত্যকাগুলি হিমবাহের গর্ত হিসাবেও পরিচিত হতে পারে। তাদের সাধারণত একটি ইউ-আকৃতির ক্রস-সেকশন থাকে এবং এটি পার্বত্য অঞ্চলের চরিত্রগত ল্যান্ডফর্ম যেখানে হিমবাহ ঘটেছে বা ঘটতে থাকে।
একটি হিমবাহ উপত্যকার উপরের অংশটি প্রায়শই এক বা একাধিক 'আর্মচেয়ার-আকৃতির' ফাঁপা, বা 'সার্ক' নিয়ে গঠিত, যা একটি ঘূর্ণায়মান হিমবাহের ঘূর্ণায়মান আন্দোলন ডাউনস্লোপ দ্বারা খনন করা হয়। হিমবাহের সময়কালে, উদাহরণস্বরূপ প্লেইস্টোসিন বরফ যুগ, এই অবস্থানগুলিতেই হিমবাহগুলি প্রাথমিকভাবে গঠিত হয় এবং তারপরে, বরফের বয়স বাড়ার সাথে সাথে উপত্যকাগুলির মধ্য দিয়ে নিচের দিকে প্রসারিত হয় যা পূর্বে বরফের পরিবর্তে জল দ্বারা আকৃতির ছিল। বরফের আন্দোলন দ্বারা ঘর্ষণ এবং বিশেষ করে এর মধ্যে সন্নিবেশিত শিলা উপাদান দ্বারা উপত্যকার প্রশস্তকরণ এবং গভীরতার ফলে চরিত্রগত U বা ঘূর্ণায়মান আকৃতি তুলনামূলকভাবে খাড়া, এমনকি উল্লম্ব দিক এবং একটি অপেক্ষাকৃত সমতল তলদেশ উত্পাদন করে। নদী উপত্যকার উন্নয়নের সাথে যুক্ত ইন্টারলকিং স্পারগুলি গ্ল্যাসিয়েট পর্বত ল্যান্ডস্কেপগুলির সাধারণ কাটা স্পারগুলি উত্পাদন করার জন্য অগ্রাধিকারের সাথে ক্ষয়প্রাপ্ত হয়। বরফ-অবদানকারী সার্কের নীচে গর্তের উপরের প্রান্তটি একটি গর্ত-প্রান্ত হতে পারে। উপত্যকার পদক্ষেপগুলি (বা 'রক স্টেপগুলি) ভিত্তির প্রকৃতি (উদাহরণস্বরূপ কঠোরতা এবং যৌথকরণ) এবং চলমান বরফের শক্তি উভয়ের কারণে বিভিন্ন ক্ষয়ের হার থেকে উদ্ভূত হতে পারে। জায়গায় জায়গায়, একটি শিলা অববাহিকা খনন করা যেতে পারে যা পরে একটি ফিতা হ্রদ গঠন করার জন্য জল দিয়ে ভরাট করা যেতে পারে বা অন্যথায় পলি দ্বারা। এই ধরনের বৈশিষ্ট্যগুলি ফজর্ডের মতো উপকূলীয় অঞ্চলে পাওয়া যায়। উপত্যকার আকৃতি যা এই সমস্ত প্রভাব থেকে উদ্ভূত হয় তা কেবল হিমবাহের মন্দার সময় দৃশ্যমান হতে পারে যা এটি গঠন করে। একটি নদী বা প্রবাহ উপত্যকায় থাকতে পারে; যদি এটি তার উপত্যকার আকারের চেয়ে কম হয় তবে এটি একটি অযোগ্য প্রবাহের উদাহরণ হিসাবে বিবেচিত হতে পারে।
আলি বাবা (খাদ)
আলি বাবা হল শনির অন্যতম প্রাকৃতিক উপগ্রহ এনসেলাডাসের উত্তর গোলার্ধ্বে অবস্থিত একটি বৃহদাকার খাদ। ভয়েজার ২ কর্তৃক প্রেরিত একটি ছবিতে আলি বাবা প্রথম আবিষ্কৃত হয়। এই খাদটি ৫৫.১° উত্তর অক্ষাংশ ও ২২.৩° পশ্চিম দ্রাঘিমাংশে অবস্থিত। এটির ব্যাস ৩৯.২ কিলোমিটার। আলি বাবা খাদটি আলাদিন ও সামাদ খাদ দু’টির নিকটে অবস্থিত। আলি বাবার অভ্যন্তরভাগে একটি বিরাট গমুজ রয়েছে, যা দেখে অনুমান করা হয় খাদটি সান্দ্র শিথিলকরণের মধ্যে দিয়ে গিয়েছে। গম্বুজের শীর্ষদেশটি খাদের প্রান্তভাগ অপেক্ষাও বেশি উঁচু।
স্যার রিচার্ড বার্টন অনূদিত এক সহস্র এক আরব্য রজনী গ্রন্থের "আলিবাবা ও চল্লিশ চোর" গল্পের নায়ক আলি বাবার নামানুসারে এই খাদটির নামকরণ করা হয়েছে।
মাদার্শা ইউনিয়ন (দ্ব্যর্থতা নিরসন)
মাদার্শা ইউনিয়ন নামটি দিয়ে বাংলাদেশের চট্টগ্রাম জেলার ৩টি ইউনিয়নকে বোঝানো হতে পারে:
শূন্য বর্ষ
শূন্য বর্ষ-এর কোন অস্তিত্ব গ্রেগরীয় বর্ষপঞ্জিতে ব্যবহৃত খ্রিস্টাব্দ পঞ্জিকা সালে নেই (এমনকি এর পূর্বসূরী জুলীয় বর্ষপঞ্জিতেও নেই); এই ব্যবস্থায়, ১ খ্রিস্টপূর্ব সালের পরে ১|১ খ্রিস্টাব্দ আসে। যদিও জ্যোতির্বিজ্ঞানীয় বর্ষ সংখ্যা পদ্ধতি (যেখানে এটি জুলীয় ১ খ্রিস্টপূর্বাব্দের সমতুল্য) ও আইএসও ৮৬০১:২০০৪ দুটোতে এবং সমস্ত পঞ্জিকা সালের জন্য একটি বিনিময় মান (যেখানে শূন্য বর্ষ গ্রেগরীয় ১ খ্রিস্টপূর্বের সমতুল্য; দেখুন রূপান্তর সারণী) হিসেবে এটি ব্যবহার করা হয়। এছাড়াও অধিকাংশ বৌদ্ধ বর্ষপঞ্জি এবং হিন্দু পঞ্জিকাগুলোতে শূন্য বর্ষ ব্যবহার করা হয়।
ঐতিহাসিকগণ
খ্রিস্টাব্দ পঞ্জিকা সালটি ৫২৫ খ্রিস্টাব্দে সিথীয় যাজক ডায়োনিসিয়াস এক্সিগুয়াস (আনু. ৪৭০ – আনু. ৫৪৪) পরিচয় করিয়ে দেন যিনি এটি নিজের পুনরুত্থান পার্বণ সারণীর বছরগুলো চিহ্নিত করতে ব্যবহার করেছিলেন। তিনি রোমান সম্রাট ডিওক্লেটিয়ানের সিংহাসন গ্রহণের তারিখ নির্ভর ডিওক্লেটীয় সাল এড়ানোর জন্য এই পঞ্জিকা সালটি পরিচয় করিয়ে দিয়েছিলেন কেননা তিনি কোন খ্রিস্টান নিপিড়নকারীর স্মৃতি রাখতে চাননি। নিজের সারণীর সূচনা পাতায় ডায়োনিসিয়াস লেখেন যে "বর্তমান বছর" ছিল "প্রবাস জুনিয়র (ফ্লাভিয়াস অ্যানিসিয়াস প্রবাস ইউনিওর) এর অধিনায়কীয়কাল" যা একইসাথে "আমাদের প্রভু যিশু খ্রিস্টের মনুষ্যদেহে আবির্ভাবের ৫২৫ বছর"। কীভাবে তিনি এই সংখ্যা নির্ধারণ করেছেন তা অজানা৷
পূর্ববর্তী খ্রিস্টীয় ইতিহাসবিদেরা ঘটনার তারিখ নির্দিষ্টকরণের জন্য অনেকগুলো পদ্ধতি ব্যবহার করতেন: অ্যানো মুন্ডি (সৃষ্টাব্দ) যা শুরু হয় সৃষ্টির প্রথম দিনে; অথবা আফ্রিকানুসের ব্যবহৃত অ্যানো অ্যাডামি (আদমাব্দ; "আদমের বছরে") যা শুরু হয় সৃষ্টির পাঁচ দিন পরে (অথবা আদিপুস্তক অনুসারে সৃষ্টির ষষ্ঠ দিনে), আবার যেমন সিজারিয়ার ইউসেবিয়াসের ব্যবহৃত অ্যানো আব্রাহামি (আব্রাহামাব্দ; "আব্রাহামের বছরটিতে") যা শুরু হয় সপ্ততি অনুসারে সৃষ্টির ৩,৪১২ বছর পরে; এগুলো সবই বাইবেলীয় সৃষ্টি নির্ভর পঞ্জিকা সাল। বিড তার লেখায় খ্রিস্টাব্দের সাথে সেগুলোর সম্পর্ক দেখিয়ে এগুলোর যাত্রা অব্যাহত রাখেন।
এক্লিজিঅ্যাস্টিক্যাল হিস্ট্রি অব দি ইংলিশ পিপল এর প্রথম পুস্তকের দ্বিতীয় অধ্যায়ে বিড লিখেছেন যে "জুলিয়াস সিজার রোম নির্মাণের ৬৯৩ বছরে, যা আমাদের প্রভুর মনুষ্য দেহে আবির্ভাবের ষাটতম বছর পূর্বে, ব্রিটেন আক্রমণ করেন", অন্যদিকে তিনি তৃতীয় অধ্যায়ে লিখেছেন, "৭৯৮ রোমাব্দে, ক্লডিয়াসও ব্রিটেন আক্রমণ করেন" এবং "কিছু দিনের মধ্যে [...] যুদ্ধের সমাপ্তি ঘটে [...] আমাদের প্রভুর মনুষ্য দেহে আবির্ভাব হতে ছেচল্লিশে [বছরে]।" দুটি তারিখ ভুল হলেও, এগুলো প্রমাণ করার জন্য যথেষ্ট যে বিড খ্রিস্টপূর্ব ও খ্রিস্টাব্দের মাঝে শূন্য বর্ষ যোগ করেননি: ৭৯৮ − ৬৯৩ + ১ (কারণ বছরগুলো হিসাবে অন্তর্ভুক্ত) = ১০৬, কিন্তু ৬০ + ৪৬ = ১০৬, যার অর্থ এখানে শূন্য বর্ষের কোন স্থান নেই। আধুনিক ইংরেজি বাক্যাংশ "বিফোর ক্রাইস্ট" (বিসি; খ্রিস্টপূর্ব) বিডের লাতিন বাক্যাংশ আন্তে ইনকানেশনিস ডোমিনিকায় টেম্পুস (প্রভুর মনুষ্য দেহে আবির্ভাবের সময়ের পূর্বে) এর অমার্জিত সমার্থক, আক্ষরিক অনুবাদ নয়, যা নিজে কখনো সংক্ষিপ্তকরণ হয়নি। বিডের 'বিসি' এর একক ব্যবহার মধ্যযুগে বিক্ষিপ্তভাবে ব্যবহার হয়েছে।
সংখ্যা হিসেবে শূন্যের ধারণা রোমান সংখ্যাতেও ছিলো না। খ্রিস্টপূর্ব যুগের ব্যাবিলনীয় পদ্ধতি শূন্যতার ধারণা এর সংখ্যা ছাড়া গ্রহণ করেছিল, এবং রোমানরা এটি একইভাবে গ্রহণ করে। যেখানেই আধুনিক শূন্য ব্যবহার হোক না কেন, বিড ও ডায়োনিসিয়াস এক্সিগুয়াস রোমান সংখ্যার পাশাপাশি লাতিন সংখ্যা শব্দ বা লাতিন নাল্যা (খালি) ব্যবহার করেছিলেন। শূন্য ষষ্ঠ শতাব্দীতে ভারতে আবিষ্কৃত হয় এবং আরবদের দ্বারা অষ্টম শতাব্দীতে স্থানান্তরিত বা পুনরায় আবিষ্কৃত হয়েছিল। আরবি সংখ্যার ০ ত্রয়োদশ শতাব্দীর আগে ইউরোপে প্রবেশ করেনি। তবে তারপরেও এটি সম্পর্কে খুব কম মানুষের ধারণা ছিল এবং শুধুমাত্র সপ্তদশ শতাব্দীর মধ্যে ইউরোপে ব্যাপক ভাবে ব্যবহৃত হতে থাকে।
খ্রিস্টাব্দ পঞ্জিকা সাল নবম শতাব্দীর আগ পর্যন্ত পশ্চিম ইউরোপে বহুল ব্যবহৃত ছিলো না, এবং ১ জানুয়ারি হতে ৩১ ডিসেম্বর ঐতিহাসিক বছর ১৭৫২ সালের আগ পর্যন্ত ইউরোপে সর্বজনীন ছিলো না। সৃষ্টাব্দের পাশাপাশি খ্রিস্টপূর্বাব্দের প্রথম ব্যাপক ব্যবহার (শতবারের বেশি) ১৪৭৪ সালে ভার্নার রোলেভিঙ্ক এর ফ্যাসিকুলাস টেম্পোরাম বইটিতে পাওয়া যায়। অ্যানো ডোমিনি, ডায়োনিসীয় সাল, খ্রিস্টীয় সাল, ভালগার সাল এবং সাধারণ সাল (কমন এরা) বাক্যাংশগুলো রেনেসাঁ ও উনবিংশ শতাব্দীতে অন্তত লাতিনে ব্যবহৃত হয়েছে। কিন্তু বিংশ শতাব্দীর পরে ভালগারের অর্থ হিসেবে আপত্তিকরভাবে অভদ্র গৃহীত হওয়ার পর থেকে ভালগার এরা বাক্যাংশের ব্যবহার ইংরেজি ভাষায় বিলুপ্ত হতে থাকে। ফলত, ঐতিহাসিকদের কাছে এসকল সাল একই।
ঐতিহাসিকগণ কখনো শূন্য বর্ষ ব্যবহার করতেন না। এর অর্থ হল উদাহরণস্বরূপ, ১ জানুয়ারি ৫০০ খ্রিস্টপূর্ব ও ১ জানুয়ারি ৫০০ খ্রিস্টাব্দ দুটি তারিখের মাঝে ৯৯৯ বছরের পার্থক্য বিদ্যমান: ৫০০ খ্রিস্টপূর্ব বছর এবং এরপর ৪৯৯ খ্রিস্টাব্দ বছর। সাধারণভাবে ১ খ্রিস্টাব্দের পূর্বে শূন্য বর্ষ ব্যতীত ১ খ্রিস্টপূর্ব রয়েছে। কোন বর্ষপঞ্জি পদ্ধতি (হোক জুলীয় বা গ্রেগরীয়) বা পঞ্জিকা সাল (খ্রিস্টাব্দ কিংবা কমন এরা) শূন্য বর্ষ ব্যবহারের বিষয়ে কিছু বলেনা। যদি লেখকেরা তাদের দলের (ঐতিহাসিক বা জ্যোতির্বিজ্ঞানী) নিয়ম মেনে না চলে, সেক্ষেত্রে তাদের স্পষ্টভাবে লেখায় তুলে ধরতে হবে যে ০ বর্ষ যুক্ত করা হয়েছে কিনা, নয়তো তাদের ঐতিহাসিক তারিখ নিয়ে ভুল বোঝাবুঝির সৃষ্টি হবে।
জ্যোতির্বিজ্ঞানীরা
জ্যোতির্বিজ্ঞানে ১ খ্রিস্টাব্দ ও এর পরের বছরগুলোর জন্য একই সংখ্যা গ্রহণ করা সাধারণ ব্যাপার ছিল যা ঘটনাক্রমে কমন এরার বর্ষ সংখ্যা পদ্ধতিতেও গ্রহণ করা হয়। কিন্তু ১ খ্রিস্টপূর্ব এবং ১ খ্রিস্টাব্দের মধ্যকার বিরতি থাকার ফলে প্রাচীন ও আধুনিক তারিখগুলো তুলনা করা কষ্টকর হয়ে উঠে। যার ফলে ১ খ্রিস্টাব্দের পূর্বে ০ বসানো হয়, ০ এর পূর্বের বছরটিকে -১ ধরা হয় এবং এভাবে বছরগুলো চলতে থাকে।
ইংরেজি ভাষার "এডি" (খ্রিস্টাব্দ), "বিসি" (খ্রিস্টপূর্ব), "সিই" (সাধারণ সাল) বা "বিসিই" (সাধারণ সাল পূর্ব) আদ্যাক্ষরগুলো এখানে বাদ দেওয়া হয়। আর তাই ১ খ্রিস্টপূর্ব জ্যোতির্বিজ্ঞানীয় হিসাবে ০ হয়ে থাকে, ২ খ্রিস্টপূর্বকে -১ ইত্যাদি। মাঝেমধ্যে ধনাত্মক বছরগুলোর আগে + চিহ্ন বসানো হয়ে থাকে। বর্ষ সংখ্যায়নের এই পদ্ধতিটি ১৭৪০ সালে জ্যাক ক্যাসিনি পরিচয় করিয়ে দেন।
জ্যোতির্বিজ্ঞানীয় ব্যবহারের ইতিহাস
১৬২৭ সালে জার্মান জ্যোতির্বিজ্ঞানী জোহানেস কেপলার তার রুডলফাইন সারণীতে শূন্য বর্ষকে জ্যোতির্বিজ্ঞানীয় বছর হিসেবে ব্যবহার করেন। তিনি এর নাম দেন ক্রিস্টি। সূর্য, চন্দ্র ও গ্রহ সম্বলিত "মিন মোশন" পাতায় তিনি এই বছরটি আন্তে ক্রিস্টাম (খ্রিস্টপূর্ব) এবং পোস্ট ক্রিস্টাম (খ্রিস্টাব্দ) এর মধ্যবর্তী স্থানে বসান। ১৭০২ সালে ফরাসি জ্যোতির্বিজ্ঞানী ফিলিপ দে লা হায়ার তার জ্যোতির্বিজ্ঞানীয় সারণীর মিন মোশন পাতায় একটি বছরকে ক্রিস্টাম ০ হিসেবে আন্তে ক্রিস্টাম এর শেষের দিকে ও পোস্ট ক্রিস্টাম এর ঠিক আগে বসান।
চূড়ান্তভাবে ১৭৪০ সালে শূন্য বর্ষের পরিবৃত্তি সম্পন্ন করেন ফরাসি জ্যোতির্বিজ্ঞানী জ্যাক ক্যাসিনি (দ্বিতীয় ক্যাসিনি) যাকে আনুষ্ঠানিকভাবে শূন্য বর্ষ আবিষ্কারের কৃতিত্ব দেওয়া হয়। ক্যাসিনি তার ট্যাবলেস অ্যাস্ট্রোনোমিকাইস বইতে একটি বছরকে ০ নাম দিয়েছিলেন যা তিনি আভান্ত জিসাস-ক্রাইস্ট (খ্রিস্টপূর্ব) এবং অ্যাপ্রেস জিসাস-ক্রাইস্ট (খ্রিস্টাব্দ) এর মধ্যবর্তী স্থানে বসান।
আইএসও ৮৬০১
আইএসও ৮৬০১:২০০৪ (এবং পূর্ববর্তী আইএসও ৮৬০১:২০০০, কিন্তু আইএসও ৮৬০১:১৯৮৮ নয়) এর তারিখ উদ্ধৃত পদ্ধতির জন্য একান্তভাবে জ্যোতির্বিজ্ঞানীয় বর্ষ সংখ্যা পদ্ধতি ব্যবহার করে (কেননা এটি ১৫৮২ এর পূর্বের সব বছরের জন্য বর্ধিত গ্রেগরীয় বর্ষপঞ্জির ব্যবহার নির্দিষ্ট করে দেয় এবং কিছু পাঠক ভুলক্রমে ধরে নেন যে শূন্য বর্ষটি এই বর্ধিত বর্ষপঞ্জিতে অন্তর্ভুক্ত রয়েছে কিন্তু শূন্য বর্ষ খ্রিস্টপূর্ব/খ্রিস্টাব্দ পঞ্জিকা সালের সাথে ব্যবহার করা হয় না)। ০ বর্ষের জন্য "মৌলিক" প্রদর্শন পদ্ধতি হলো চার অঙ্কের গঠন ০০০০, যা ১ খ্রিস্টপূর্বাব্দের সমতুল্য। বেশ কিছু অতিরিক্ত প্রদর্শন পদ্ধতিও যেমন: −০০০০ এবং +০০০০, পাশাপাশি পাঁচ এবং ছয় অঙ্কীয় সংস্করণ পাওয়া সম্ভব। পূর্ববর্তী বছরগুলো ঋণাত্মক চার, পাঁচ বা ছয় অঙ্কীয় বছর পাওয়া যায়, যেগুলোর সাথে খ্রিস্টপূর্বীয় সংখ্যার এক সংখ্যা পার্থক্য, তাই -০০০১ = ২ খ্রিস্টপূর্ব। কেননা শুধুমাত্র আইএসও ৬৪৬ (৭-বিট আসকি) অক্ষরগুলোর ব্যবহার আইএসও ৮৬০১ সমর্থন করার কারণে ঋণাত্মক চিহ্ন হাইফেন-ঋণাত্মক দ্বারা প্রদর্শিত হয়ে থাকে।
কম্পিউটিং
প্রোগ্রামিং লাইব্রেরিগুলো শূন্য বর্ষ বাস্তবায়ন করতে সক্ষম, একটি উদাহরণ হল পার্ল সিপ্যান মডিউল ডেটটাইম।
বেটি জিন ওয়েন্স
বেটি জিন ওয়েন্স (জন্ম ১৯৪০) একজন আফ্রিকান আমেরিকান মহিলা যাকে ১৯৫৯ সালে ফ্লোরিডার টালাহাসিতে চার জন শ্বেতাঙ্গ পুরুষ নির্মমভাবে ধর্ষণ করে। ফ্লোরিডা এবং সামগ্রিকভাবে দক্ষিণে তার বিচার উল্লেখযোগ্য ছিল, কারণ শ্বেতাঙ্গ পুরুষদের তাদের অপরাধের জন্য যাবজ্জীবন কারাদণ্ড দেওয়া হয়েছিল। ওয়েন্সের মামলার আগে, কৃষ্ণাঙ্গ নারীদের ধর্ষণের অভিযোগে অভিযুক্ত শ্বেতাঙ্গ পুরুষদের উপর দক্ষিণে এই তীব্রতার শাস্তি আরোপ করা হয়নি। উদাহরণস্বরূপ, আলাবামায় ছয়জন শ্বেতাঙ্গ পুরুষ রেসি টেলরের ক্ষেত্রে, এই ব্যক্তিদের কখনও কোন অভিযোগে দোষী সাব্যস্ত করা হয়নি এবং ন্যূনতম জরিমানা দিয়ে কারাগার থেকে মুক্তি দেওয়া হয়।
আক্রমণ
১৯৫৯ সালের ২ রা মে উইলিয়াম কলিন্সওয়ার্থ, ওলি স্টাউটামিরে, প্যাট্রিক স্কারবোরো এবং ডেভিড বিগলস নামের চারজন শ্বেতাঙ্গ পুরুষ একসাথে যৌন নিপীড়নের জন্য একজন মহিলাকে খুঁজে বের করেন। তারা শটগান এবং সুইচব্লেড সজ্জিত জেক গাইথার পার্কে একটি গাড়ির কাছে এসেছিল। প্যাট্রিক স্কারবোরো আফ্রিকান আমেরিকান চালকের নাকে তার শটগান টিপে দেন এবং আরোহীদের গাড়ি থেকে বের করার আদেশ দেন। চার জন আফ্রিকান আমেরিকান গাড়ি থেকে নেমে আসেন, দুজন পুরুষ এবং দুজন মহিলা। গাড়িতে থাকা চারজনই ফ্লোরিডা এ অ্যান্ড এম বিশ্ববিদ্যালয়ের (এফএএমইউ) ছাত্র ছিল। স্কারবোরো দুই কৃষ্ণাঙ্গ পুরুষকে মাটিতে হাঁটু গেড়ে বসতে বাধ্য করে এবং ডেভিড বিগলস দুই কৃষ্ণাঙ্গ মহিলাকে ছুরির আঘাতে ধরে রাখে। স্কারবোরো রিচার্ড ব্রাউন এবং টমাস বাটারফিল্ড নামকরা কালো লোকদের চলে যাওয়ার আদেশ দেয় এবং তারা ধীরে ধীরে গাড়ি চালিয়ে চলে যায়।
চারজন শ্বেতাঙ্গ পুরুষের হাতে ছেড়ে যাওয়া দুই কৃষ্ণাঙ্গ মহিলা ছিলেন এডনা রিচার্ডসন এবং বেটি জিন ওয়েন্স। এডনা রিচার্ডসন লোকদের থেকে মুক্ত হয়ে নিকটবর্তী একটি পার্কে দৌড়ে যান এবং বেটি জিন ওয়েন্সকে তার আক্রমণকারীদের সাথে একা রেখে যান। বিগলস প্রতিশ্রুতি দিয়েছিল যে যদি সে তাকে যা করতে চায় তা করে তবেই তাকে ছেড়ে দেওয়া হবে। তারা তাকে শহরের প্রান্তে নিয়ে যায় এবং পরবর্তীতে তাকে সাতবার ধর্ষণ করে। এডনা রিচার্ডসন এবং অন্য দুই পুরুষ ছাত্র তাদের গাড়িতে ফিরে যেতে সক্ষম হয় এবং তাদের সাথে কী ঘটেছে তা জানাতে স্থানীয় থানায় যায়। সেই রাতে কর্তব্যরত কর্মকর্তা ছিলেন উনিশ বছর বয়সী ইন্টার্ন জোসেফ ডি কুক, জুনিয়র। অনেক লোককে অবাক করে দিয়ে তিনি ব্যাক আপ ের জন্য ডেকে ছিলেন এবং ওয়েন্সের সন্ধান করেছিলেন। অফিসার আততায়ীর গাড়িটি দেখতে পান এবং ধাওয়া শুরু হয়। অবশেষে, লোকেরা তাদের গাড়িটি টেনে নিয়ে যায় এবং ওয়েন্সের চাপা চিৎকার গাড়ি থেকে শোনা যায়। তাকে পিছনের সিটের ফ্লোরবোর্ডে বেঁধে রাখা হয়েছিল এবং গলা টিপে হত্যা করা হয়েছিল।
এরপর চারজনকে গ্রেফতার করে জেলে পাঠানো হয়। চারজন তাদের গ্রেপ্তারকে গুরুত্ব সহকারে নেয়নি এবং কারাগারে যাওয়ার পথে একে অপরের সাথে রসিকতা করে। চারজন লোকই লিখিতভাবে স্বীকার করেছে যে বন্দুকের নেশায় ওভেনকে অপহরণ করে এবং তাকে ধর্ষণ করে।
সংযুক্ত আরব আমিরাতে আইন প্রয়োগ
আইন প্রয়োগ করা সংযুক্ত আরব আমিরাতের প্রতিটি আমিরাতের দায়িত্ব; প্রতিটি আমিরাতের পুলিশ বাহিনী তাদের নিজস্ব সীমানার মধ্যে বিষয়গুলির জন্য দায়ী, তবে তারা নিয়মিতভাবে বিভিন্ন ক্ষেত্রে একে অপরের সাথে তথ্য ভাগ করে নেয়। বিক্ষোভ, দাঙ্গা নিয়ন্ত্রণ বা ভারী সশস্ত্র সন্দেহভাজনদের মোকাবেলা করার জন্য প্রতিটি বাহিনীতেও ইউনিট রয়েছে।
জাতীয় নিরাপত্তার বিরুদ্ধে অপরাধ ফেডারেল আদালতে পাঠানো হবে। আইনশৃঙ্খলা রক্ষাকারী বাহিনী ও সেনাবাহিনীর মধ্যে ঘনিষ্ঠ সহযোগিতাও রয়েছে।
সংযুক্ত আরব আমিরাতের পুলিশ স্বরাষ্ট্র মন্ত্রকের অধীনে আসে এবং কারাগারগুলি রক্ষণাবেক্ষণের জন্যও দায়ী এবং এর জন্য দায়ী হাত হল সংশোধন বিভাগ। এই মন্ত্রণালয়ের অধীনে, অভিবাসন বিভাগও রয়েছে।
আবুধাবি আমিরাত এবং দুবাই আমিরাতের পুলিশ বাহিনী দেশের মধ্যে সবচেয়ে বড়, কারণ এই দুটি আমিরাতই সবচেয়ে বেশি লোক এবং দর্শনার্থী রয়েছে।
পুলিশের বিশেষ ইউনিট
পুলিশের স্পেশাল ইউনিট হলো একটি সন্ত্রাসবিরোধী ইউনিট, যা ব্রিটিশ স্পেশাল এয়ার সার্ভিস-এর আদলে তৈরি। পাকিস্তান, ভারত, শ্রীলঙ্কা, বাংলাদেশ, নাইজেরিয়া, কেনিয়া, ঘানা, সেনেগাল, ইয়েমেন, ওমান, লেবানন, ফিলিস্তিন অঞ্চল, ইন্দোনেশিয়া, দক্ষিণ কোরিয়া, জাপান, মালয়েশিয়া, ফিলিপাইন, থারল্যান্ড, জার্মানি ইত্যাদি দেশ থেকে নিয়োগপ্রাপ্তরা আসে, গ্রীস, ইতালি এবং অন্যান্য দেশ আবুধাবি এবং দুবাইতে প্রশিক্ষণের জন্য, এবং তারপর তারা আমিরাতে নিয়োগ করা হয় যেখানে ইতিমধ্যে এমন একটি দল নেই।  ইউনিটটিতে ৪০ জন পুরুষ এবং ৩৮ জন মহিলা রয়েছে এবং এটি আবুধাবি আন্তর্জাতিক বিমানবন্দর এবং দুবাই আন্তর্জাতিক বিমানবন্দরে অবস্থিত।
পদ্মা নদীর মাঝি
পদ্মা নদীর মাঝি দ্বারা বোঝানো হতে পারে:
ইবনে রুশদ
আবুল ওয়ালিদ মুহাম্মাদ ইবন আহমাদ ইবন রুশদ (আরবি: أبو الوليد محمد ابن احمد ابن رشد‎, ১৪ এপ্রিল ১১২৬- ১১ ডিসেম্বর, ১১৯৮) বা সংক্ষেপে ইবনে রুশদ হলেন একজন মুসলিম আন্দালুসীয় বহুবিদ্যাবিশারদ এবং আইনবিদ যিনি দর্শন ধর্মতত্ত্ব চিকিৎসাবিজ্ঞান জ্যোতির্বিজ্ঞান পদার্থবিজ্ঞান মনোবিজ্ঞান গনিত ইসলামি আইনশাস্ত্র এবং ভাষাবিজ্ঞান সহ বহু বিষয়ে লিখেছেন।তিনি শতাধিক বই এবং গবেষণাপত্রের রচয়িতা। তার দর্শন সংক্রান্ত কাজের মধ্যে আছে অ্যারিস্টটলের উপর বেশ কিছু ব্যাখ্যাগ্রন্থ, যে কারণে তিনি পাশ্চাত্যে ব্যাখ্যাদাতা(The Commentator) এবং যুক্তিবাদের জনক হিসেবে পরিচিত। ইবন রুশদ আলমোহাদ খেলাফতের রাজসভার চিকিৎসক এবং প্রধান বিচারপতির দায়িত্বে বহুদিন কাজ করেছেন।